### Resumé

[adresse] har anmodet om, at få mulighed for at udvide deres solcelleanlæg ved [adresse] for at dække virksomhedens eget elforbrug. I dag står arealet udyrket hen. Lokalplanen giver mulighed for at udvide det eksisterende solcelleanlæg med 1,2 ha.

Planerne har været i høring fra 13. november 2023 til 11. januar 2024. Der er ikke indkommet bemærkninger, og der er derfor ikke anledning til at anbefale ændringer i lokalplanen og tillægget.

### Sagsfremstilling

![Kort over lokalplanområdet](data:image/jpeg;base64...)

*Figur 1: Kort over lokalplanområdet*

**Planens historik**

Teknisk Udvalg besluttede på mødet 20. juni 2023, pkt. nr. 154, at igangsætte udarbejdelse af lokalplan nr. 1408 og tillæg nr. 39.

Tillægget har været i fordebat fra 23. juni 2023 til 21. juli 2023.

Byrådet besluttede på møde 8. november 2023, pkt. nr. 179, at sende lokalplanen og tillægget i offentlig høring.

Lokalplanen og tillægget har været i offentlig høring fra 13. november 2023 til 11. januar 2024.

**Indsigelser/bemærkninger og ændringer af lokalplanen og tillægget**

Der er ikke indkommet indsigelser/bemærkninger til planerne.

**Overtagelsespligt/Frafaldserklæring**

Lokalplanområdet forbliver i landzone, og en frafaldserklæring er derfor ikke nødvendig.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Solcelleanlægget vil kunne producere ca. 290 MWh om året som skal anvendes til renseanlæggets drift.

Dette medvirker til et positivt klimaaftryk.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 6. februar 2024, punkt 30:

**at** udvalget anbefaler over for Byrådet, at lokalplan nr. 1408 og tillæg nr. 39 til [adresse] 2021-2033 vedtages endeligt.

#### Beslutning fra Teknisk Udvalg, den 6. februar 2024, punkt 30:

Anbefalet.

Daniella Gregersen var fraværende.

#### Beslutning fra Økonomiudvalget, den 26. februar 2024, punkt 60:

Anbefales.

Fraværende: Søren Kjeldsen og Casper Brandt.

### Beslutning

Godkendt.
Paula Olesen stemte imod.

Fraværende: Maria Overgaard. I stedet mødte Bøje Gregersen.